CZYMU CHCYMY TO ROBIĆ?
MAVIKA utożsamio sie tak z regiōnym, jak i miyszkańcōma. Uwożōmy, iże wacho informować ô inkszości a wyjōntkowości Ślōnska. Chcymy prōmować nasze tradycyje, kultura, godka, ale tyż inksze marki fungujōnce na terynie Ślōnska. Ślōnsk to nasz plac, Ślōnsk to my.
CO MOGYMY DO CIA NARYCHTOWAĆ?
Tak sie skłodo, iże znōmy sie na marketingu. Sōm my agyncyjōm nec-marketingu we Katowicach i ôd 2013 roku kōmpleksowo budujymy ôbroz naszych Klijyntōw.
CO NOS WYRŌŻNIO?
Gowa pełno idyjōw. Tworzimy niypowtarzalne strategije, kere przidadzōm krzideł Twojij marce.
Gibkość. Przipasowujymy sie do potrzeb naszych Klijyntōw. Utożsamiōmy sie z nimi, tak by wyrobić nojlepsze możliwe rozwiōnzania.
Sōm my połni chyńci. Do kożdego Klijynta podchodzymy indywidualnie, bo mōmy świadōmość, iże kożdy z nich mo inksze potrzeby.
TO MY JUŻ ÔPANOWALI
DŌMYNA DOCHTŌRSKO
Sōm my szpecyjalistami w tyj dōmynie, bo srogi trzōn fungowanio naszyj agyncyje to usugi internetowego marketingu dlo branży medycznyj. Co dlō nich robiymy? Bydzie prościj jak powiymy czego niy robiymy. Zajmujymy sie kōmpleksowym bedynōngym internetowych kanałōw placōwek medycznych, m.in. tworzimy zajty www, ôpiekujymy sie social mediami, wachujymy kampanije Ads, szpecjalizujymy sie tyż w pozycjonowaniu, tworzimy treści a grafiki, a i czasym szrajbnymy jaki tekst!
Branża medyczno – czekōmy na Wos! Z nami Wasza marka wyjdzie na inkszy level!
STŌMATOLOGIJO
Szpecyjalisty ôd zymbōw kojarzōm sie z bōlym, sztresym a gorzkim ôbowiōnzkym. Kōnta na social mediach stanowiōm plac, kaj idzie ôcieplić wizerōnek a zbudować głymbsze rylacyje z Pacjyntami. To tyż możliwość przełōmanio przijyntych schymatōw, dziynki tworzyniu edukacyjno–informacyjnego contentu na Facebooku abo Instagramie. Zadbano zajta przizwolo naszym Klijyntōm mieć wyborno wizytka, jak tyż szumny kanał kōmunikacyje miyndzy Pacjyntym a placōwkōm.
PLASTYCZNO CHIRURGIJO
Posiadōmy fest sroge doświadczynie we tworzyniu strategije marek z branży plastycznyj chirurgije. Reprezyntancyjo tyj branży czynsto potrzebuje poskludzanio wszyjskiego do kupy, profesjōnalizacyje a skutecznego budowanio włosnyj marki. Dlo naszych Klijyntōw tworzimy social media, kaj pokozujymy ich robota a metamorfozy Pacjyntōw. Dbōmy ô komunikacyjo z publikōm, tak coby zwiynkszyć ich zaangażowanie.
ESTETYCZNO MEDYCYNA
W tyj branży rachuje sie piyrsze wrażynie. To jes nojważniyjsze, bez to trza dować srogi pozōr na estetyka, tak co profil bydzie mioł rynce a nogi. Internetowe zajty dlo branży beauty muszōm być przejrziste a zachyncajōnce. Jednak sōm wyglōnd to niy wszyjsko, bez to dbōmy tyż ô wortswa merytoryczno.
WETERYNARYJNO MEDYCYNA
Uwielbiōmy zwiyrza, bez to fungowaniy dlo weterynaryjnych placōwek to dlo nos ôgrōmno uciycha. Tworzimy internetowe zajty, kludzymy social media, kaj jes info ô ôferowanych usugach. Wszyjske te fungowania skerowane sōm do posiedzicieli zwiyrzowych Pacjyntōw. Kożdy Burek mōgby Ci pedzieć, iże znod info ô dobryj placōwce, dziynki nōm.
ANNA NOCOŃ
Masaż a pielyngnacyjo ciała – plac, w kerym se dychniesz.
AKADEMIA PIĘKNA
Kożdy stōnd wychodzi choby mody bōg.
KLINIKA TEODOROWSCY
Klinika, kero pomogo niymocnym zwiyrzōm.
DUDA&INGVES
Modyrne cyntrum medyczne w Katowicach, kere poprawio to, co je do poprowy.
PRZEMYSŁAW JASNOWSKI
Majster; szpecyjalista chirurg, kery poprawio życie kożdyj kobiyty.
SUM
Publiczno wyższo szula ô profilu medycznym.
E-COMMERCE
Po gowie chodzi Ci pewno idyjo i byś coś zmajstrowōł? Ty, żeś teroz trefiōł, jak śliwka w kōmpot. Tworzimy necowe geszefty a kludzymy komplyksowe kampanije za pōmocōm profesjōnalnych noczyń do ôptymalizacyje procesōw sprzedażowych. Posiadōmy tim szpecyjalistōw a doświadczynie, kere przizwoli Ci wyprzedzić kōnkuryncyjo. Nasi Klijynci e-commerce używajōm u nos usug, takich jak: rychtowanie internetowych zajt, Facebook Ads, Google Ads a pisaniy tekstōw produktowych.
Chcesz stworzić geszeft abo polepszyć swoje wyniki? Dowej do nos, my Ci wszyjsko machnymy!
HAMOZIE I SZPORT
Stworzyniy sklepu online ze szportowym asortymyntym – niy ma problymu. Zrobiymy to roz, dwa. Potym zajmnymy sie Twojimi social mediami i bydziesz majster. Zajmowaniy sie online geszeftami ze sprzyntym szportowym ôznaczo dlo nos sukcesywne tworzyniy szpecjalistycznych ôpisōw produktōw, ale tyż angażujōncy content na social media. Mogymy dorzucić tyż fungowania reklamowe i spōłpraca z influencerami. Wszyjske te fungowania maksymalnie spiyrōmy kampaniami Google Ads, kero przizwolo naszym Klijyntōm na stało kōntrola sytuacyje.
KOSMETYKA
Wiela razy tworzili my już dlo marek beauty, tego żodyn niy spamiynto. Kożdy roz mōmy przi tym szpas. Dyć to jes fajno sprawa – kryowaniy contentu ôpartego na spōjnym kodzie wizualnym! Dlo naszych Klijyntōw tworzimy szykowne bannery reklamowe na kanały social media, ale tyż Google Ads. Cieszymy sie, iże mogymy budować społeczność postrzōd stałych fanōw marki, a wroz poszyrzać kistka potyncjalnych Klijyntōw.
RAJZY
Trocha chodzymy po gōrach, bez to kożdego Klijynta z turystycznyj branży przijmujymy z ôtwartymi rynkami. Sōm my pasjōnatami rajzowanio a ciōngłego poszyrzanio horyzōntōw, tōż trocha sie na tych tymatach znōmy. Mogymy zajmnōńć sie kōntrolowaniym Twojich kanałōw social media, mogymy sztartnōńć z e-mail marketingiem a tworzić ciykawe treści na Twoja zajta. Co ino chcesz!
ALPENPARK
Sam sie ôblyczesz na ausflug a szpacyr po gōrach.
ALPINSPORT
Geszeft z hamoziami do chodzynio po gōrach.
BODYDRY
Producynt batkōw, bistynaltrōw, rajstop a inkszych maneli, chroniących przed zimotōm.
AWESOME COSMETICS
Marka, kero dbo ô to, co by kożdy mioł skōra jak u niymowlaka.
MARSYLSKIE.PL
Kosmetyki naturalne, kere przyszły do nos z połedniowyj Francyje.
LANOTTI
Sam kupisz szykowne pamiōntki chrztu, pamiōntki kōmunijne, jak tyż mocka inkszych gyszynkōw.
OMEGABIS.COM.PL
Nojwyższyj jakości balōny reklamowe z nadrukiym.
MALI GYSZEFCIORZE
Mosz mały biznes? Chyntnie niysymy pōmoc, wiedza a doświadczynie tyż myńszym markōm. Dobierymy ôdpednio strategijo fungowanio, zapropōnujymy adekwatny budżet a pōmogymy ôdnojś sie we wielgim świecie marketingu. Ôgrōmne serce i zaangażowaniy, co żeś wraziōł we tworzynie swojego gyszeftu, może prziniyś srogo popularność a profit!
Mały biznes – sroge larmo! Ty sie nawet niy zastanowiej, zrōb piyrszy krok, a my zrobiymy reszta!
SZTARTUJ JAK RAKETA
Jeźli mosz mały biznes, to pewnie ôbawiosz sie, iże niy podarzi Ci sie przebić w Internecie, to teroz suchej! My fungujymy uzdanie i żodyn ruch na rynku nōm niystraszny. Ôbmyślano strategijo, kōnsekwyncyjo a kōmplyksowe podyjście. Szafnymy sukces razym! Ty mosz spodobanie a herce do swojigo biznesu, a my możliwości by rozwinōńć jego krzidła!
ELMIGO
Ze hasiow robiōm cuda.
IMPERIAL DOG
Sam twōj pupil zrobi sie na bōstwo.
NAMOMENT.PL
Platforma, za pōmocōm keryj możesz wypożyczać klamory.
LANOTTI
Sam kupisz szykowne pamiōntki chrztu, pamiōntki komunijne, gyszynki godne i z przileżytości narodzin jak tyż mocka inkszych.
PARYŻ Z EWĄ
Sam znojdziesz nojlepszego ôkludzocza po Paryżu.
PFLEGERIN24
Z niymi mogesz po leku ciś na robota do Niymiec, za ôpiekuna starzików.
SZPECYJALISTY ÔD RACHOWANIO
Wiysz czymu niy trzimiesz geldu we zokach? Bo istnieje branża finansowo! Podstawōm marketingu fyrm ôferujōncych usugi z zakresu ksiyngowości, finansōw, eli usug prawnych je niyskazitelny i ekspercki wizerōnek w internecie. Kōmplyksowe fungowaniy na social mediach, budowaniy internetowych zajt a sukcesywno robota w Google Ads a SEO, przizwolajōm naszym Klijyntōm cieszyć sie coroz lepszōm rozpoznawalnościōm a coroz srogszym zainteresowaniym ôfertōm.
Fyrmy z branży finansowyj niy majōm leko, ale my dźwigōmy wszyjsko. Bez to sztartuj do nos a zaroz ci zrobiymy wizerōnek jak trza!
BIŌRA RACHUNKOWE
Jeźli chodzi ô online marketing, to branża rachunkowo-ksiyngowo jeszcze niy funguje tak, jak winna. Internetowe zajty rōżniōm sie ôd teroźnyj estetyki, treści sōm ôkrojōne, a fungowaniy fest ôgraniczōne. Społym z naszymi Klijyntami postanowiyli my to zmiynić! Tworzimy moderne, wykroczajōnce poza szablōna zajty prezyntujōnce we spōsōb przejzdrzisty wszyjske usugi fyrmy. Ôkrōm tego starōmy sie wyeksponować nojczyńścij zadowane pytania, moderne rozwiōnzania e-księgowości jak tyż formular kōntaktowy dlo interesantnych Klijyntōw. Mogymy tyż ôgarnōńć serwis zawiyrajōncy fachowe artikle. Wyglōndo dobrze, pra?
TECHNOLOGIJO WE FINANCACH
Jeźli godka ô zaawansowanych technologicznie rozwiōnzaniach dlo branży finansowyj, to szumnie ôdnajdujymy sie we branży Fin-Tech. Niy mosz sie ô co tropić, my to szafnymy. Ôbsugujymy kōmpleksowo jedna z coroz barzij rozpoznawalnych na rynku wynajmu długoterminowego aut fyrma. Spōłpracujymy w zakresie ôgarnianio social mediōw — Facebooka, Instagrama i LinkedIna, wdrażōmy zaawansowane kampanije reklamowe na Google Ads a Facebook Ads, piszymy ekspyrckie artikle na bloga, a tyż rychtujymy fungowaniy w zakresie SEO. Mōmy tyż doświadczynie w e-marketingu pożyczek online, kery wymōgo ôdpednigo przeszkolynio w zakresie prawnym a merytorycznym. W tym przipodku postawiyli my na atrakcyjny content marketing społym z reklamōm na Facebooku, jak tyż zadbalimy ô coroz lepsze pozycjonowaniy marki.
KANCYLARYJE PRAWNICZE
Internetowe zajty to noczynie budowanio wizerōnku w kożdyj branże – tyż prawnyj. Wykōnali my zajty dlo poru kancelariii prawniczych.
W przipodku tyj zorty projektōw, za cyl postawiyli my sie zaprezyntowaniy wysokich kōmpetyncyje a eksperckiego wizerōnku kancylaryje. Coby go ôsiōngnōńć, piszymy wysokij jakości teksty, co przizwolōm Klijyntowi ze snadnościōm zapoznać sie z ôfertōm, a tyż projektujymy zajty ze spotrzebowaniym farbōw a form budzōncych zaufanie a podkryślajōnce profesjōnalizm kancylaryje. Jes żeś ekspertym, to musisz wyglōndać jak ekspert, pra?
CHAŁPY A INKSZE PLACE, KAJ IDZIE MIYSZKAĆ
Klarowno a estetyczno ôferta to jes bezma klucz do sukcesu. Przygotowujōnc zajta noleży dać pozōr, coby była przirychtowano tak dlo biznes partnyrōw, jak i dlo Klijyntōw indywidualnych. Wyglōnd zajty trza przipasować tak, by nojlepij ekspōnowoł efekty roboty fyrmy. Werci zadbać tyż ô zachyncajōnce ôpisy realizacyje a podsztrychowaniy wartości, kerymi keruje sie fyrma we swojich inwestycyjach. Jak dociepniesz tyż moderne elymynta zaczerpniynte ze architektury a designu — gyometryczne klōmpy, marmōr a minimalistyczne formy, to wychodzi szykowno zajta.
ADAMIECKI
Gyricht kōmornik, jak ftoś mo dług to je srogo szansa, iże sie treficie.
DORADCY I KSIĘGOWI
Kance§laryjo ôd spraw amtowych, dowki, ksiyngowość a inksze sprawy, kere ludzi przerożajōm.
FENIKO.PL
Sam zaglōndosz, jak niy mosz geldu we portmanyju.
ELBEST HOTELS
Siec hotelōw, kaj ôdpoczniesz na piyknych wczasach, weekendzie eli urlaubie we spa.
ECP
Spōłka, kero spomago gyszefciorzy we transgranicznyj działalności.
NOMINUS
Cyntrum ôbrachōnkōw a dowek.
PCC POLAND
Szkolynio dlo pracownikōw publicznych amtōw.
CHAŁPA I ZYGRODA
Ôferujymy moc fungowań, co pōmogajōm wypromować fyrmy budowlane a ogrodnicze w necu. W tyj branży szumnie wybadujōm fungowanio z zakrysu SEO i Google Ads. Dlo naszych Klijyntōw regularnie publikujymy eksperckie artikle szpōnzorowane a kludzymy zaplanowane kampanije Google Ads. Wielgo uciecha sprawio nōm tyż tworzyniy treści na social media. Sami uwielbiōmy design — to w tym tymacie czujymy sie jak ryby w wodzie! Ôblycz byklajdōng kōmpielowy i ruszōmy na podbój internetu!
Pokoż sie światowi! Ciś do nos, a sprawiymy, iże kistka stałych Klijyntōw bydzie rosła, a Ty bydziesz mioł dobry humor a dobry biznes!
SKLEP Z MANELAMI DO ZEGRŌDKI
Dbaniy ô zygroda, uprawa zielynin a ôwocōw, jak tyż pielyngnacyjo roślin nigdy sie niy znudzōm! Coby zachyncić pasjonatów ôgrodnictwa do zainteresowanio sie markōm, kluczowe jes przekozaniy im wertu, co bydzie interesant. Prawie tako strategijo szkrobiymy w przipodku naszych Klijyntōw z branży ogrodniczyj a budowlanyj. W kōmunikacyji skupiōmy sie na sezōnowości produktōw, czasym ciepnymy tyż jakoś porada ô pielyngnacyji zygrody. Tworzimy atrakcyjne wizualnie, prziciōngajōnce pozōr grafiki opatrzone wertownōm treściōm. Ty sie jeszcze zastanowiosz?
MARKETY BUDOWLANE
Mōmy doświadczynie w długofalowyj spōłprace ze lokalnymi marketami a budowlanymi geszeftami. Dbōmy ô wizerōnek naszych Klijyntōw w social mediach a ô wysoko pozycyjo w wyszukiwarce Google. Naszym atutem jes lifrowaniy szumnyj jakości contentu, kery przizwolo budować marce wizerōnek eksperta a sprawiać, iże kistka szczyńśliwych Klijyntōw rośnie z miesiōnca na miesiōnc!
CENTRUM OGRODU
U nich kupisz szykowny sprzynt do zegrōdki.
EGARDENIA.PL
Mateiały do roboty w zygrodzie.
FLOMAR2
Szpecyjalisty w ôbrōbce metalu.
GODIR KROKAR
Sōm dystrybutōrami, hurtowniami a detalistami, a na Islandyji zaufały im już stōwki klijyntōw.
HETTA SUPPLY
Sam kupisz meble do zegrōdki.
NARMAL
Budowlano hurtownia we Sosnowcu.
OBROKI
Ôferujōm do wynajmu plac na handel, skłod, abo biōro.
OKNANASWIAT.COM.PL
Zalōn ôkyn, dźwiyrzy a rolet.
RAMPA IMIELIN
Budowlano hurtownia we Imielinie.
9DESIGN
Geszeft, w kerym kupisz moderne meble, ôzdoby a inksze szpargały.
WZROCOWNIA R64
Z niymi stworzisz swojsko chałpa.
ZRB TECHBUD
Sam bitujōm posugi wynajmu sprzyntu budowlanego.
MOTORYZACYJO
Tyn sektōr barzo czynsto kojarzi sie z elegancyjōm, luksusym a ôfertōm skerowanōm idyalnie do potrzeb kōnkretnego klijynta. Cołki czas powstowajōm nowe autozalōny, bitujōnce auta używane a nowe, kere perfekt sie prezyntujōm. Trza pamiyntać, iże motobranża jes jedna z nojbarzij kōnkuryncyjnych. Rynek autowy jes teroźnie tak srogi, iże posiedziciele zalōnōw, komisów, eli zerwisōw autowych muszōm sie natrudzić, coby skutecznie wyprōmować swōj biznys. Ale niy ma co sie stresować do przodka, lepij podyjmnōńć forymne kroki a cieszyć sie sukcesym!
Kludzisz fyrma we motosektōrze? Perfekt sie skłodo, bo nadōmy wartkości Twojimu biznysowi!
AUTOZALŌNY
Dlo naszych klijyntōw z motobranży tworzimy efektowne zajty internetowe, kere poza wrażyniami estetycznymi lifrujōm tyż wertownych informacyji. Tworzōne bez nos zajty sōm wykōnane ze ôpatrowaniym ô nojdrobniyjsze ôsobliwości, ale tyż zgodnie z najnowocześniejszymi tryndami.
WYNAJEM AUT
Czego potrzebujesz przed kupnym nowyj fōry? Toć informacyje. tworzimy wertowny content na mydia społecznościowe abo bloga, tak by kożdy znod wyjōntkowo wożne informacyje. Mogymy tyż machnōńć robota w Google Ads a SEO, tak co powolutku bydziesz szoł po swōj sukces.
ASKO
Sklepikorz aut marki Opel.
AUTO-ZIĘBA
Geszeft, kaj kupisz wymarzono fura.
MMCARS
Zalōn autowy.
STAR FLEET
Fyrma, kero bituje wynajem aut na dugi czas.
FYRMY INDUSTRYJALNE
Fyrmy industryjalne barzo rzodko kojarzōm nōm sie ôbecnościōm w Internecie, a tym barzij mydiach społecznościowych. My chcieli przełōmać tyn stereotyp i uzdalimy pokozać ta branża trocha w inkszym świetle. Dlo naszych klijyntōw majōncych fyrmy industryjalne kludzymy kompleksowy bedynōng internetowy. tworzimy witryny, na kerych kludzymy dycki teroźno kōmunikacyjo z wykorzystywaniym jakościowych treści a grafik. Ôdpowiadōmy tyż za pozycjonowaniy zajty internetowyj a kampanije Google Ads, kere gynerujōm napływ nowych klijyntōw. Wszyjsko podparte je ôdpedniymi fungowaniami SEO, coby kożdy z naszych Klijyntōw mōg przekōnać sie, iże ôbecność we internecie to isto sprawa w dzisiyjszych czasach.
Marketing internetowy niy jes dlo Cia? Festelne słowa, przijdź do nos a wartko zmiynisz zdanie!
AKPO.COM.PL
Z aluminium zrobiōm wszyjsko, co ino bydziesz chcioł.
BIOEKO
Sam zajmujōm sie pozyskiwaniym, transportowaniym a gospodarowaniym materyje ôrganicznyj.
MMCARS
Autozalōn, w kerym znojdziesz do sia pojazd do rajzowanio po naszym Ślōnsku 🙂
INSTALEX
Kompleksowe posugi instalacyje grzywcze, sanitarne, jak tyż pōłny zakrys posug hydraulicznych.
PACPLAST THERMOFORM
Sam robiōm ôbpakowania roztōmajtyj zorty.
TARES
Profesjōnalne, ôcylowe cyntrum serwisowe.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn glg_Latn szl_Latn ilo_Latn szl_Latn mlt_Latn szl_Latn pap_Latn szl_Latn pol_Latn szl_Latn fao_Latn szl_Latn ltz_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltz_Latn szl_Latn fur_Latn szl_Latn eng_Latn szl_Latn jpn_Jpan szl_Latn szl_Latn szl_Latn scn_Latn szl_Latn hun_Latn szl_Latn szl_Latn szl_Latn szl_Latn szl_Latn szl_Latn lij_Latn szl_Latn zho_Hans szl_Latn fur_Latn szl_Latn scn_Latn szl_Latn szl_Latn szl_Latn kmr_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn kon_Latn szl_Latn pol_Latn szl_Latn hun_Latn szl_Latn eng_Latn szl_Latn ron_Latn szl_Latn vec_Latn szl_Latn eng_Latn szl_Latn szl_Latn szl_Latn szl_Latn slv_Latn szl_Latn eng_Latn szl_Latn pol_Latn szl_Latn slk_Latn szl_Latn vie_Latn szl_Latn cym_Latn szl_Latn fao_Latn szl_Latn uzn_Latn pol_Latn pol_Latn szl_Latn hun_Latn szl_Latn fin_Latn pol_Latn ita_Latn szl_Latn pol_Latn szl_Latn slk_Latn szl_Latn szl_Latn szl_Latn szl_Latn szl_Latn szl_Latn oci_Latn szl_Latn eus_Latn szl_Latn eus_Latn szl_Latn eng_Latn szl_Latn eng_Latn szl_Latn szl_Latn szl_Latn szl_Latn hun_Latn szl_Latn eus_Latn szl_Latn eng_Latn szl_Latn nno_Latn szl_Latn nus_Latn szl_Latn por_Latn szl_Latn